[{"text_idx": "#000000", "text": "Vizito de Tim Cook al C\u0302inio"}, {"text_idx": "#000001", "text": "La 25-an de au\u0306gusto Steve Jobs deklaris sian eksig\u0302on kiel la g\u0302enereala direktoro de la kompanio Apple kaj Tim Cook prenis sur sin lian oficon. Post 7 monatoj, li por la unua fojo reprezentante la kompanion Apple vizitis C\u0302inion, kaj tio altiris grandan atenton de komputilaj korporacioj de la tuta mondo."}, {"text_idx": "#000002", "text": "De la 18-a de novembro en 2011 oni povas ac\u0302eti Apple-produktojn per Renminbi en Apple app-vendejo. Frue en marto Apple lanc\u0302is sian novan iPad,kaj Hongkongo farig\u0302is unu el la unuaj merkatoj por vendi g\u0302in. La 9-an de marto surmerkatig\u0302is iPhone 4S de la versio de la C\u0302ina Telekomunikado. Tio markis, ke la c\u0302ina merkato estas pli kaj pli grava por Apple, kaj estas sendube, ke Cook deziras pligrandigi la merkaton en C\u0302inio."}, {"text_idx": "#000003", "text": "Sen antau\u0306informi c\u0302inajn amaskomnikilojn, Cook flugis al Pekino kaj komencis sian viziton. La 26-an de marto, li aperis en iu vendejo de Apple-produktoj en Pekino, kaj intervidig\u0302is kun la urbestro de Pekino kaj vicministro pri Industio kaj Komunikado de C\u0302inio."}, {"text_idx": "#000006", "text": "La 29-an li vizitis la c\u0302efstabejon de la C\u0302ina Telekomunikado."}, {"text_idx": "#000007", "text": "Dum la interparolo kun vicc\u0302efministro Li Keqiang, Cook diris, ke Apple plifortigos kunlaboron pli amplekasan kun C\u0302inio kaj honeste faros administradon lau\u0306 la leg\u0302oj, kaj Apple pli multe investos en C\u0302inio."}, {"text_idx": "#000008", "text": "Antau\u0306 ol Cook alig\u0302is al Apple-kompanio, li laboris en IBM 12 jarojn kaj servis en Compaq kiel unu el g\u0302iaj kernaj funkciuloj. En 1998 Steve Jobs invitis lin labori kune kun li. Estis la plej grava decido por Cook akcepti la inviton, kaj li farig\u0302is vicdirektoro de Apple-kompanio. En 2011, post forpaso de Jobs, li transprenis la oficon de g\u0302enereala direktoro. Kiam Jobs ankorau\u0306 estis la direktoro, nur trovig\u0302is 5 vendejoj de Apple-produktoj en C\u0302inio, tro malgranda nombro kompare kun 245 tiaj vendejoj en Usono."}, {"text_idx": "#000009", "text": "En la 19-a de marto Cook deklaris, ke Apple dividos profiton, tio estas absolute kontrau\u0306 la ideo de Jobs. Nun la akcia prezo de Apple jam estas en la unua loko en la mondo."}, {"text_idx": "#000010", "text": "Lastjare en junio Cook havis diskuton kun C\u0302ina Mobilo, la plej granda telekomunikada kompanio en C\u0302inio, por vendi iPhone en C\u0302inio. Baldau\u0306 la uzantoj de iPhone superis dek milionojn en la c\u0302ina telekomunikada merkato. Sekve de tio surmerkatig\u0302is la plej nova versio-iPhone 4S."}, {"text_idx": "#000011", "text": "C\u0302i-foje Cook venis al C\u0302inio por kontaktig\u0302i kun la C\u0302ina Unitelekomunikado kaj la C\u0302ina Telekomunikado cele konstrui kunigan merkaton de la c\u0302ina telekomunikado kaj Apple. \"La c\u0302ina merkato estas tre grava por la kompanio Apple. Mi esperas pli grandan investon kaj disvolvig\u0302on en C\u0302inio,\" diris Cook. La fakto estas, ke en la pasinta oktobro la c\u0302ina merkato kiel la plej granda merkato de Apple en la mondo jam enspezigis al la kompanio Apple 4.5 bilionojn da usonaj dolaroj, kiuj konsistigas 16 procentojn de la totala enspezo de Apple. Lau\u0306 Cook, la potenco de la c\u0302ina merkato estas senlima c\u0302ar neniu lando havas tiom multajn homojn enirantajn en la mezan klason."}, {"text_idx": "#000012", "text": "Apple planas investi grandan parton de sia bug\u0302eto de 7.1 bilionoj da usonaj dolaroj en 2012 al Azio. G\u0302i malfermos vendejojn en 6 urboj, kiaj Chengdu, Chongqing, Xi'an, Datong, Taiyuan kaj Guiyang, kaj jam komencis varbi novajn laborantojn kaj trejni administrantojn."}, {"text_idx": "#000014", "text": "C\u0302io havas du flankojn. Raporto de la New York Times pri malbona laborkondic\u0302o de la c\u0302ina laborejo liveranta produktojn al Apple kolerigis Cook, kiu diris en letero al Apple-laborantoj, ke Apple neniam tiel traktas siajn laborantojn. Pro tio, Cook vizitis la laborejon de Foxconn en Zhengzhou la 28-an de marto. Apple ankau\u0306 petis la usonan Asocion de Justa Laboro enketi en la laborejo. La enketo montris g\u0302iajn dekojn da kazoj malobservantaj rajtojn de laboristoj kaj c\u0302inan Leg\u0302on pri Laboro. Krom tio, lastjare en decembro c\u0302ina kompanio Proview faris proceson kontrau\u0306 Apple pro g\u0302ia atenco de rajto pri fabrikmarko de iPad (Proview havis la farbikmarkon de iPad en 2009, antau\u0306 ol kiam Apple lanc\u0302is sian iPad-produkton). Poste Proview postulis Apple c\u0302esigi sian uzadon de la fabrikmarko iPad en C\u0302inio. Estas certe, ke Apple ne nur havas profitojn sed ankau\u0306 problemojn en la c\u0302ina merkato."}, {"text_idx": "#000015", "text": "Redaktoroj: Zhang Shuang kaj Zhang Xiaotong"}]